Quin és el tema principal del text?
Els jocs i l'aprenentatge és un camp d'investigació educativa que estudia el que s'aprèn en jugar amb videojocs, i com els principis de disseny, les dades i les comunitats de videojocs poden desenvolupar entorns d'aprenentatge nous. Els videojocs creen nous mons socials i culturals –mons que ajuden a les persones a aprendre integrant el pensament, la interacció social, i la tecnologia, tot al servei de fer les coses que li preocupen. Els ordinadors i altres tecnologies han canviat la manera d'aprendre de l'alumnat. La integració dels jocs a l'educació té el potencial de crear maneres noves i més potents per aprendre en escoles, comunitats i llocs de treball. Els investigadors del joc estudien com els aspectes socials i col·laboratius del videojoc poden crear nous tipus de comunitats d'aprenentatge. Els investigadors també estudien com les dades generades pel joc es poden utilitzar per dissenyar la propera generació d'avaluacions d'aprenentatge. Les característiques del joc són: maneig de llenguatge, desenvolupament d'habilitats cognitives, rols, maneig d'emocions, creativitat i resolució de problemes. Segons Weinstein i Mayer, les estratègies d'aprenentatge poden ser definides com a conductes i pensament que un aprenent utilitza durant l'aprenentatge amb la intenció d'influir en el seu procés de codificació. Dansereau i Nisbet les defineixen com a seqüències integrades de procediments o activitats que es trien amb el propòsit de facilitar l'adquisició, emmagatzematge i/o utilització de la informació. Les estratègies d'aprenentatge són processos de presa de decisions (conscients i intencionals) en els quals l'alumne tria i recupera, de manera coordinada, els coneixements que necessita per complementar una demanda o objectiu, depenent de les característiques de la situació en què es produeix l'acció. Altres autors la defineixen com a activitats o operacions mentals empleades per facilitar l'adquisició del coneixement.
El text tracta sobre jocs.